
ΘΕΜΑ : Πρόσκληση σε 37η συνεδρίαση του έτους 2026.

Παρακαλούμε να προσέλθετε σε τακτική συνεδρίαση της Περιφερειακής Επιτροπής της Περιφέρειας Ανατολικής Μακεδονίας και Θράκης, η οποία θα γίνει στις 7/10/2026 ημέρα Τετάρτη και ώρα 11.00π.μ. και θα πραγματοποιηθεί με μικτό τρόπο, διά ζώσης στο γραφείο 103 του Καταστήματος της Περιφερειακής Ενότητας Ροδόπης, 1ος όροφος, Λ. Δημοκρατίας 1, Κομοτηνή και με τηλεδιάσκεψη.
Παρακαλείσθε τα μέλη της Περιφερειακής Επιτροπής καθώς και οι εισηγητές που επιθυμούν να συνδεθούν με μέσο ηλεκτρονικής επικοινωνίας (μέσω της πλατφόρμας https://www.epresence.gov.gr/) να αποστείλουν γραπτό αίτημα στην ηλεκτρονική διεύθυνση: ddhd@pamth.gov.gr στην Διεύθυνση Διαφάνειας και Ηλεκτρονικής Διακυβέρνησης της ΠΑΜΘ με την γνωστοποίηση των στοιχείων τους (Διεύθυνση ηλεκτρονικού ταχυδρομείου).
«Σας ενημερώνουμε ότι η συνεδρίαση της Περιφερειακής Επιτροπής ΑΜΘ, ως δημόσια, θα μεταδοθεί ζωντανά στο διαδίκτυο μέσω της ιστοσελίδας της Περιφέρειας Ανατολικής Μακεδονίας και Θράκης (pamth.gov.gr) και θα ηχογραφηθεί. Θα βιντεοσκοπείστε όταν συμμετέχετε απομακρυσμένα αποκλειστικά για την τήρηση των πρακτικών. Κατά τη μετάδοση λαμβάνει χώρα επεξεργασία δεδομένων εικόνας και φωνής των συμμετεχόντων.

Όποιος δεν επιθυμεί τη μετάδοση της εικόνας ή της φωνής του μπορεί να το δηλώσει στη γραμματεία πριν από την παρέμβασή του. Στην περίπτωση αυτή λαμβάνουμε μέριμνα ώστε η εικόνα ή και η φωνή του να μη μεταδοθούν στο διαδίκτυο.

Επισημαίνεται ότι σε κάθε περίπτωση δεν διακόπτεται η καταγραφή για λόγους τήρησης των πρακτικών.

Υπεύθυνος επεξεργασίας είναι η Περιφέρεια ΑΜΘ. Πλήρης ενημέρωση για την επεξεργασία των δεδομένων και τα δικαιώματά σας  είναι αναρτημένη στην ιστοσελίδα της Περιφέρειας Ανατολικής Μακεδονίας και Θράκης (pamth.gov.gr).

Στοιχεία Υπευθύνου Προστασίας Δεδομένων: dpo@pamth.gov.gr»
Τα θέματα της ημερήσιας διάταξης είναι τα εξής:
1. Εισήγηση για την έγκριση εξειδίκευσης των πιστώσεων του προϋπολογισμού οικονομικού έτους 2026 των Διευθύνσεων της Π.Ε. Καβάλας.
2. Εισήγηση για την έγκριση ορισμού μελών Επιτροπής παρακολούθησης και παραλαβής του αντικειμένου όλων των συμβάσεων προμηθειών και της καλής εκτέλεσης όλων των συμβάσεων παροχής υπηρεσίας, που διενεργούνται από τη Δ/νση Οικονομικού της Π.Ε. Ξάνθης, με εκτιμώμενη αξία ίση ή μικρότερη του ποσού της παρ. 1 του άρθρου 118 του ν.4412/2016, για τα έτη 2026-2027.
3. Εισήγηση για την έγκριση του πρακτικού Νο 1 της επιτροπής αξιολόγησης προσφορών του διεθνούς ανοικτού, μειοδοτικού ηλεκτρονικού διαγωνισμού άνω των ορίων για την προμήθεια καυσίμων θέρμανσης, καυσίμων κίνησης, λιπαντικών και λοιπών υγρών προϊόντων για τις ανάγκες της Π.Ε. Ξάνθης, συνολικού προϋπολογισμού 611.833,53 ευρώ, συμπεριλαμβανομένου Φ.Π.Α και προαίρεσης 50% για τα έτη 2027, 2028, 2029 με δικαίωμα παράτασης για έξι μήνες και με κριτήριο κατακύρωσης την πλέον συμφέρουσα από οικονομική άποψη, προσφορά αποκλειστικά βάσει τιμής ανά ομάδα.
(Εισηγητής των ανωτέρω θεμάτων ο Λ. Τσούργιαννης (Π.Α.Μ.Θ.).

4. Εισήγηση για την έγκριση ορισμού μελών της Επιτροπής παρακολούθησης και παραλαβής του αντικειμένου όλων των συμβάσεων προμηθειών και της καλής εκτέλεσης όλων των συμβάσεων παροχής υπηρεσίας, που διενεργούνται από τη Δ/νση Ανάπτυξης της Π.Ε. Ξάνθης, με εκτιμώμενη αξία ίση ή μικρότερη του ποσού της παρ. 1 του άρθρου 118 του ν.4412/2016, για τα έτη 2026-2027.
(Εισηγητής του ανωτέρω θέματος ο Γ. Τσακίρης (Π.Α.Μ.Θ.).

5. Εισήγηση για την έγκριση ορισμού της επιτροπής παραλαβής του έργου: «Διαγράμμιση οδικού δικτύου αρμοδιότητας Π.Ε. Ξάνθης», της αναδόχου εταιρείας: «Μaycon Ανώνυμη Εμπορική & Τεχνική Εταιρεία», προϋπολογισμού 1.000.000,00 ευρώ.

(Εισηγήτρια του ανωτέρω θέματος η Μ. Γκούμα (Π.Ε. Ξάνθης).
6. Εισήγηση για την έγκριση τροποποίησης της με αριθμό 617/2026 απόφασης της Περιφερειακής Επιτροπής.

(Εισηγήτρια του ανωτέρω θέματος η Α. Δρίνη (Π.Α.Μ.Θ.).

7. Εισήγηση για την έγκριση παράτασης της διάρκειας της σύμβασης για την παροχή της υπηρεσίας: «Έκδοση έργου για την ιστορία και τον πολιτισμό της Περιφέρειας Ανατολικής Μακεδονίας και Θράκης μέσα από τους τόπους λατρείας».
8. Εισήγηση για την έγκριση εξειδίκευσης ποσού 5.000,00 ευρώ με Φ.Π.Α., της δράσης της Περιφέρειας Α.Μ.Θ., που διοργανώνει η Αυτοτελής Διεύθυνση Τουρισμού, Πολιτισμού, Αθλητισμού, με τίτλο «Πολιτιστικές Συνδιοργανώσεις της Π.Ε. Ροδόπης με Τοπικούς Πολιτιστικούς Συλλόγους και λοιπούς φορείς έτους 2026».
(Εισηγήτρια των ανωτέρω θεμάτων η Ελ. Βουλτσιάδου (Π.Α.Μ.Θ.).

9. Εισήγηση για την έγκριση των τευχών δημοπράτησης και όρων διακήρυξης διαγωνισμού με ανοιχτή διαδικασία μέσω ΕΣΗΔΗΣ, της υπηρεσίας με τίτλο: «Μίσθωση μηχανήματων για εργασίες καθαρισμού σε ποταμούς και ρέματα αρμοδιότητας Π.Ε. Ροδόπης ετών 2027-2028» συνολικού προϋπολογισμού 2.000.000,00 ευρώ με Φ.Π.Α.
10. Εισήγηση για την έγκριση των όρων διακήρυξης διαγωνισμού με ανοιχτή διαδικασία μέσω ΕΣΗΔΗΣ, της υπηρεσίας με τίτλο: «Αποκατάσταση υφιστάμενων ταμιευτήρων Ξυλαγανής και Αιγείρου» συνολικού προϋπολογισμού 200.000,00 ευρώ με Φ.Π.Α.
11. Εισήγηση για την έγκριση τευχών δημοπράτησης και όρων διακήρυξης ανοικτού ηλεκτρονικού διαγωνισμού άνω των ορίων μέσω Ε.Σ.Η.ΔΗ.Σ. και συγκρότηση Επιτροπής Διαγωνισμού του έργου: «Προμήθεια εξοπλισμού αντλιοστασίου Νο 6 στην περιοχή Σαλπής», προϋπολογισμού 329.755,68 €.
12. Εισήγηση για την έγκριση των τευχών Διαγωνισμού και όρων διακήρυξης διαγωνισμού με ανοιχτή διαδικασία μέσω ΕΣΗΔΗΣ, του έργου με τίτλο: «Αποκατάσταση τεχνικών και οδοστρώματος στο δρόμο Καλλυντήριο - Κύμη» συνολικού προϋπολογισμού με Φ.Π.Α. 430.000,00 ευρώ.

(Εισηγητής των ανωτέρω θεμάτων ο Τρ. Εξάρχου (Π.Α.Μ.Θ.).

13. Εισήγηση για την έγκριση εξειδίκευσης των πιστώσεων του προϋπολογισμού οικονομικού έτους 2026 των Διευθύνσεων της Π.Ε. Έβρου.
14. Εισήγηση για την έγκριση του 2ου Πρακτικού της γνωμοδοτικής επιτροπής για την αξιολόγηση της αίτησης συμμετοχής οικονομικού φορέα για την ένταξή του στο Δυναμικό Σύστημα Αγορών για την ανάθεση υπηρεσιών μεταφοράς μαθητών Δημόσιων σχολείων χωρικής αρμοδιότητας Περιφερειακής Ενότητας Έβρου.
(Εισηγητής των ανωτέρω θεμάτων ο Λ. Τσούργιαννης (Π.Α.Μ.Θ.).

15. Εισήγηση για την έγκριση της συνολικής μελέτης με τίτλο: «Μελέτη νέας γέφυρας Ερυθροποτάμου στην θέση Κοιμητήρια του Δήμου Διδυμοτείχου».
16. Εισήγηση για την έγκριση: Α. Των όρων διακήρυξης και των τευχών δημοπράτησης που τη συνοδεύουν ως παραρτήματά της και Β. Της επιτροπής διενέργειας / αξιολόγησης και παραλαβής του αντικειμένου για τη σύναψη δημόσιας σύμβασης της παροχής γενικής υπηρεσίας με τίτλο:  «Συντήρηση & αποκατάσταση λειτουργίας μετασχηματιστών αντλιοστασίου κεφαλής ποταμού Άρδα», προϋπολογισμού 200.000,00 ευρώ με Φ.Π.Α.
(Εισηγητής των ανωτέρω θεμάτων ο Τρ. Εξάρχου (Π.Α.Μ.Θ.). 
17. Εισήγηση για τη γνωμοδότηση για την άσκηση ή μη, αίτησης αναίρεσης κατά της με αριθμό Α135/2026 απόφασης του Τριμελούς Διοικητικού Εφετείου Κομοτηνής που αφορά την εξόφληση τιμολογίων παροχής υπηρεσιών.
(Εισηγητής του ανωτέρω θέματος η Νομική Υπηρεσία Π.Ε. Έβρου).
18. Εισήγηση για την έγκριση: Α. Της Διακήρυξης, των τευχών δημοπράτησης που την συνοδεύουν και της αντίστοιχης περίληψης της Διακήρυξης του Ηλεκτρονικού, Ανοικτού, Μειοδοτικού (πλέον συμφέρουσα από οικονομική άποψη προσφορά, βάσει τιμής), διαγωνισμού, κάτω των ορίων, για την ανάθεση της «Προμήθειας πλυμένου αλατιού για τις ανάγκες αποχιονισμού του οδικού δικτύου της Π.Ε. Έβρου έτους 2026», συνολικού προϋπολογισμού 180.800,00 ευρώ με Φ.Π.Α., Β. Της γνωμοδοτικής επιτροπής διενέργειας - αξιολόγησης του Διαγωνισμού και Γ. Της επιτροπής παρακολούθησης - παραλαβής  του αντικειμένου της συμβάσης».
(Εισηγητής του ανωτέρω θέματος ο Τρ. Εξάρχου (Π.Α.Μ.Θ.).
19. Εισήγηση για την έγκριση υποβολής πρότασης για την ένταξη και χρηματοδότηση στο Ειδικό Πρόγραμμα Αντιμετώπισης και Αποκατάστασης Φυσικών Καταστροφών 2026-2030, στον άξονα προτεραιότητας 3.2 «Αύξηση ανθεκτικότητας κρίσιμων υποδομών και υπηρεσιών σε φυσικές καταστροφές» της πράξης «Αποκατάσταση και προμήθεια εξοπλισμού του ελαιώνα Μάκρης-Δικέλλων-Μεσημβρίας», προϋπολογισμού 390.469,44 ευρώ με ΦΠΑ.
(Εισηγητής του ανωτέρω θέματος ο Σ. Παπαδόπουλος (Π.Α.Μ.Θ.).
20. Εισήγηση για την έγκριση εξειδίκευσης των πιστώσεων του Προϋπολογισμού οικονομικού έτους 2026, των Διευθύνσεων της Περιφέρειας Αν. Μακεδονίας & Θράκης και των Διευθύνσεων της ΠΕ Ροδόπης.
(Εισηγητής του ανωτέρω θέματος ο Λ. Τσούργιαννης  (Π.Α.Μ.Θ.).

Σε περίπτωση κωλύματος παρακαλούμε να ενημερώσετε εγκαίρως τον αναπληρωτή σας. 

